CELEX: 62010CB0003
Language: da
Date: 2010-10-01 00:00:00
Title: Sag C-3/10: Domstolens kendelse (Sjette Afdeling) af 1. oktober 2010 — Franco Affatato mod Azienda Sanitaria Provinciale di Cosenza (anmodning om præjudiciel afgørelse fra Tribunale di Rossano (Italien)) (Artikel 104, stk. 3, i procesreglementet — socialpolitik — direktiv 1999/70/EF — § 5 i rammeaftalen om tidsbegrænset ansættelse — tidsbegrænsede ansættelseskontrakter inden for den offentlige sektor — flere på hinanden følgende kontrakter — misbrug — forebyggelsesforanstaltninger — sanktioner — konvertering af tidsbegrænsede ansættelseskontrakter til tidsubegrænsede — forbud — erstatning for skade — ækvivalens- og effektivitetsprincippet)

29.1.2011   
            
            
               DA
            
            
               Den Europæiske Unions Tidende
            
            
               C 30/11
            
         Domstolens kendelse (Sjette Afdeling) af 1. oktober 2010 — Franco Affatato mod Azienda Sanitaria Provinciale di Cosenza (anmodning om præjudiciel afgørelse fra Tribunale di Rossano (Italien))
   (Sag C-3/10) (1)
   
   (Artikel 104, stk. 3, i procesreglementet - socialpolitik - direktiv 1999/70/EF - § 5 i rammeaftalen om tidsbegrænset ansættelse - tidsbegrænsede ansættelseskontrakter inden for den offentlige sektor - flere på hinanden følgende kontrakter - misbrug - forebyggelsesforanstaltninger - sanktioner - konvertering af tidsbegrænsede ansættelseskontrakter til tidsubegrænsede - forbud - erstatning for skade - ækvivalens- og effektivitetsprincippet)
   2011/C 30/17
   Processprog: italiensk
   
      Den forelæggende ret
   
   Tribunale di Rossano
   
      Parter i hovedsagen
   
   
      Sagsøger: Franco Affatato
   
      Sagsøgt: Azienda Sanitaria Provinciale di Cosenza
   
      Sagens genstand
   
   Præjudiciel — Tribunale di Rossano — fortolkning af §§ 2, 3, 4 og 5 i bilaget til Rådets direktiv 1999/70/EF af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP (EFT L 175, s. 43) — spørgsmålet om, hvorvidt visse nationale bestemmelser om arbejdstagere, der udfører alment socialt arbejde/almennyttigt arbejde, er forenelige med direktivet — nationale bestemmelser, der gør det muligt at undlade at angive grunden til den første tidsbegrænsede ansættelseskontrakt for arbejdstagere inden for undervisningssektoren — begrebet statsligt organ — spørgsmålet om en juridisk person som det italienske postvæsen er omfattet
   
      Konklusion
   
   
               1)
            
            
               De første tolv præjudicielle spørgsmål forelagt af Tribunale di Rossano (Italien) ved afgørelse af 21. december 2009 afvises.
            
         
               2)
            
            
               § 5 i rammeaftalen om tidsbegrænset ansættelse, der blev indgået den 18. marts 1999, og som er opført som bilag til Rådets direktiv 1999/70/EF af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP, skal fortolkes som følger:
               
                           —
                        
                        
                           den ikke er til hinder for en national ordning, som den der er omhandlet i artikel 36, stk. 5, i lovdekret nr. 165/01 af 30. marts 2001 vedrørende tilrettelæggelsen af arbejdet i den offentlige sektor, der i tilfælde af misbrug hidrørende fra en offentlig arbejdsgivers anvendelse af flere på hinanden følgende tidsbegrænsede ansættelseskontrakter forbyder, at disse konverteres til en tidsubegrænset ansættelseskontrakt, når den nationale ret indeholder andre effektive foranstaltninger for denne sektor, hvorved misbrug af flere på hinanden følgende tidsbegrænsede ansættelseskontrakter forhindres og eventuelt sanktioneres. Det påhviler imidlertid den forelæggende ret at bedømme, i hvilket omfang anvendelsesbetingelserne for og den effektive gennemførelse af de relevante bestemmelser i national ret udgør en passende foranstaltning til at forhindre, og i givet fald sanktionere, den offentlige forvaltnings misbrug af flere på hinanden følgende tidsbegrænsede kontrakter eller ansættelsesforhold
                        
                     
                           —
                        
                        
                           den påvirker hverken de politiske og forfatningsmæssige strukturer eller de centrale statslige funktioner i henhold til artikel 4, stk. 2, TEU.
                        
                     
         
               3)
            
            
               Rammeaftalen skal fortolkes således, at sådanne foranstaltninger som dem i hovedsagen omhandlede, som er fastsat i en national lovgivning med henblik på at sanktionere misbrug af flere på hinanden følgende ansættelses- eller arbejdskontrakter, ikke må være mindre fordelagtige end dem, der regulerer tilsvarende situationer på grundlag af national ret, og de må ikke i praksis gøre det umuligt eller uforholdsmæssigt vanskeligt at udøve de rettigheder, der tillægges i henhold til Unionens retsorden. Det tilkommer den forelæggende ret at vurdere, i hvilket omfang de nationale retlige bestemmelser, der har til formål at sanktionere den offentlige arbejdsgivers misbrug hidrørende fra anvendelsen af flere på hinanden følgende tidsbegrænsede ansættelseskontrakter eller ansættelsesforhold, er i overensstemmelse med disse principper.
            
         
      (1)  EUT C 63 af 13.3.2010.